Document ID: 32002D0133

Kommissionens beslutning
af 18. februar 2002
om medlemsstaternes forlængelse af midlertidige godkendelser af de nye aktive stoffer carfentrazon-ethyl, cinidon-ethyl, cyhalofop-butyl, ethoxysulfuron, famoxadon, flazasulfuron, flufenacet, flumioxazin, flurtamon, fosthiazat, isoxaflutol, metalaxyl-M, prosulfuron, Pseudomonas chlororaphis, quinoxyfen, Spodoptera exigua nuclear polyhedrosis virus og sulfosulfuron
(meddelt under nummer K(2002) 517)
(EØS-relevant tekst)
(2002/133/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(1), senest ændret ved Kommissionens direktiv 2001/87/EF(2), særlig artikel 8, stk. 1, fjerde afsnit, og
ud fra følgende betragtninger:
(1) I henhold til artikel 6, stk. 2, i direktiv 91/414/EØF modtog Frankrig den 14. februar 1996 en ansøgning fra FMC Europe NV om optagelse af det aktive stof carfentrazon-ethyl i bilag I til direktiv 91/414/EØF. Ved Kommissionens beslutning 97/362/EF(3) blev det bekræftet, at dossieret var "fuldstændigt", dvs. at det kunne anses for i princippet af opfylde data- og informationskravene i bilag II og III til direktivet.
(2) Det Forenede Kongerige modtog en tilsvarende ansøgning den 28. april 1997 fra BASF AG vedrørende cinidon-ethyl. Denne ansøgning blev erklæret for fuldstændig ved Kommissionens beslutning 98/398/EF(4).
(3) Italien modtog en tilsvarende ansøgning den 30. april 1997 fra Dow AgroSciences vedrørende cyhalofop-butyl. Denne ansøgning blev erklæret for fuldstændig ved Kommissionens beslutning 98/242/EF(5).
(4) Italien modtog en tilsvarende ansøgning den 3. juli 1996 fra AgrEvo (nu Aventis Crop Sciences) vedrørende ethoxysulfuron. Denne ansøgning blev erklæret for fuldstændig ved Kommissionens beslutning 97/591/EF(6).
(5) Frankrig modtog en tilsvarende ansøgning den 2. oktober 1996 fra Du Pont de Nemours vedrørende famoxadon. Denne ansøgning blev erklæret for fuldstændig ved beslutning 97/591/EF.
(6) Spanien modtog en tilsvarende ansøgning den 16. december 1996 fra ISK Biosciences vedrørende flazasulfuron. Denne ansøgning blev erklæret for fuldstændig ved Kommissionens beslutning 97/865/EF(7).
(7) Frankrig modtog en tilsvarende ansøgning den 1. februar 1996 fra Bayer SA vedrørende flufenacet. Denne ansøgning blev erklæret for fuldstændig ved beslutning 97/362/EF.
(8) Frankrig modtog en tilsvarende ansøgning den 12. juli 1996 fra Sumitomo Chemicals Agro Europe SA vedrørende flumioxazin. Denne ansøgning blev erklæret for fuldstændig ved beslutning 97/631/EF.
(9) Frankrig modtog en tilsvarende ansøgning den 15. februar 1994 fra Rhone-Poulenc Agro France (nu Aventis Crop Sciences) vedrørende flurtamon. Denne ansøgning blev erklæret for fuldstændig ved beslutning 96/341/EF(8).
(10) Det Forenede Kongerige modtog en tilsvarende ansøgning den 5. marts 1996 fra ISK Biosciences vedrørende fosthiazat. Denne ansøgning blev erklæret for fuldstændig ved beslutning 97/362/EF.
(11) Nederlandene modtog en tilsvarende ansøgning den 6. marts 1996 fra Rhone-Poulenc Agro France (nu Aventis Crop Sciences) vedrørende isoxaflutol. Denne ansøgning blev erklæret for fuldstændig ved beslutning 96/524/EF(9).
(12) Belgien modtog en tilsvarende ansøgning den 9. februar 1996 fra Novartis Crop Protection (nu Syngenta) vedrørende metalaxyl-M. Denne ansøgning blev erklæret for fuldstændig ved beslutning 97/591/EF.
(13) Frankrig modtog en tilsvarende ansøgning den 14. maj 1995 fra Novartis Crop Protection (nu Syngenta) vedrørende prosulfuron. Denne ansøgning blev erklæret for fuldstændig ved Kommissionens beslutning 97/137/EF(10).
(14) Sverige modtog en tilsvarende ansøgning den 15. december 1994 fra Svenska Lantmännen (nu BioAgri) vedrørende Pseudomonas chlororaphis. Denne ansøgning blev erklæret for fuldstændig ved Kommissionens beslutning 97/248/EF(11).
(15) Det Forenede Kongerige modtog en tilsvarende ansøgning den 1. august 1995 fra Dow Elanco Europe (nu Dow Agro Sciences) vedrørende quinoxyfen. Denne ansøgning blev erklæret for fuldstændig ved Kommissionens beslutning 96/457/EF(12).
(16) Nederlandene modtog en tilsvarende ansøgning den 24. april 1997 fra Biosysvedrørende Spodoptera exigua nuclear polyhedrosis virus. Denne ansøgning blev erklæret for fuldstændig ved Kommissionens beslutning 97/865/EF(13).
(17) Irland modtog en tilsvarende ansøgning den 24. april 1997 fra Monsanto vedrørende sulfosulfuron. Denne ansøgning blev også erklæret for fuldstændig ved beslutning 97/865/EF.
(18) En sådan bekræftelse af, at data- og informationskravene er opfyldt, er nødvendig, for at der kan foretages en grundig behandling af dossieret, og for at medlemsstaterne midlertidigt kan godkende plantebeskyttelsesmidler, der indeholder det aktive stof, for en periode på højst tre år, samtidig med at betingelserne i artikel 8, stk. 1, i direktiv 91/414/EØF og navnlig kravet om, at der skal foretages en detaljeret vurdering af det aktive stof og plantebeskyttelsesmidlet ud fra direktivets krav, opfyldes.
(19) Disse 17 aktive stoffers virkninger på menneskers sundhed og på miljøet er blevet vurderet i henhold til artikel 6, stk. 2 og 4, i direktiv 91/414/EØF for de anvendelsesformål, som de respektive ansøgere har foreslået. De rapporterende medlemsstater forelagde udkast til vurderingsrapporter om stofferne for Kommissionen henholdsvis den 14. maj 1998 (carfentrazon-ethyl), den 1. november 1998 (cinidon-ethyl), den 30. november 1998 (cyhalofop-butyl), den 20. maj 1997 (ethoxysulfuron), den 5. august 1998 (famoxadon), den 3. august 1999 (flazasulfuron), den 6. januar 1998 (flufenacet), den 20. januar 1998 (flumioxazin), den 21. maj 1997 (flurtamon), den 18. marts 1998 (fosthiazat), den 26. februar 1997 (isoxaflutol), den 27. juli 1999 (metalaxyl-M), den 18. januar 1999 (prosulfuron), den 7. april 1998 (Pseudomonas chlororaphis), den 11. oktober 1996 (quinoxyfen), den 19. november 1999 (Spodoptera exigua nuclear polyhedrosis virus) og den 2. april 1998 (sulfosulfuron).
(20) Det vil ikke være muligt at afslutte evalueringen af dossiererne inden for de frister, der er fastsat i ovennævnte beslutninger om, at dossiererne er fuldstændige, fordi gennemgangen af dossiererne stadig er i gang, efter at de rapporterende medlemsstater har forelagt udkastene til vurderingsrapporterne.
(21) Da evalueringen ikke hidtil har givet anledning til umiddelbare tvivlsspørgsmål, bør medlemsstaterne kunne forlænge de midlertidige godkendelser af plantebeskyttelsesmidler, der indeholder de pågældende aktive stoffer, i op til 24 måneder i overensstemmelse med artikel 8 i direktiv 91/414/EØF, så gennemgangen af dossiererne kan fortsætte. Det forventes, at evalueringen kan afsluttes, og at der kan træffes beslutning om eventuel optagelse af de pågældende aktive stoffer i bilag I inden for 24 måneder.
(22) De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -
VEDTAGET FØLGENDE BESLUTNING:
Artikel 1
Medlemsstaterne kan forlænge midlertidige godkendelser af plantebeskyttelsesmidler, der indeholder carfentrazon-ethyl, cinidon-ethyl, cyhalofop-butyl, ethoxysulfuron, famoxadon, flazasulfuron, flufenacet, flumioxazin, flurtamon, fosthiazat, isoxaflutol, metalaxyl-M, prosulfuron, Pseudomonas chlororaphis, quinoxyfen, Spodoptera exigua nuclear polyhedrosis virus og sulfosulfuron, for en periode på højst 24 måneder fra datoen for vedtagelsen af denne beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 18. februar 2002.

Labels: 7
0
3
6